Skriaudžių šventoriaus koplyčia

Skriaudžių šventoriaus koplyčia – Prienų rajono savivaldybėje, Skriaudžių Šv. Lauryno bažnyčios statinių kompleksui priklausiusi koplyčia.Skriaudžių Šv. Lauryno parapija vilkaviskiovyskupija.lt Stovėjo šventoriuje, tolimajame kampe nuo įėjimo vartų, už bažnyčios. Apeigos koplyčioje nebuvo vykdomos, tarnavo kaip sandėlis bažnytiniam inventoriui.

Medinis pastatas statytas greičiausiai prieš šimtmetį ar daugiau. Panašus į varpinę,Prienų rajono sakralas  bet dokumentuose oficialiai registruotas kaip koplyčia.Prienų rajone sudegė medinė koplyčia: įtariamąjį užfiksavo vaizdo kameros tv3.lt  Koplyčia 5x5 metrų dydžio, 7 metrų aukščio, medinio karkaso. Stogas – vienšlaitis, dengtas skarda.
miniatiūra|220px|left|Koplyčios vieta

2022 m. lapkričio 20 d. šventoriaus koplyčioje kilo gaisras, sunaikinęs pastatą. Kaip įtariama, koplyčia buvo padegta, nes padegėją galimai užfiksavo vaizdo stebėjimo kameros.Prienų rajone sudegė medinė koplyčia, klebonas įtaria padegimą lrt.lt  Kultūros vertybių registre koplyčia nebuvo registruota. Kultūros paveldo departamento atstovas pareiškė, kad sieks išsaugoti visus išlikusius autentiškus elementus, tarp jų – XX a. pirmos pusės vertingą kalvio darbo kryžių.

 Šaltiniai 

Kategorija:Skriaudžiai
Kategorija:Prienų rajono koplyčios